सुरेंद्र मोहन दा मन्नना ऐ जे डा. लोहिया दे बचारें थमां भरे लोक भाएं जिस राजनीतिक मंच उप्पर होन ओह् सारे उंदे सुखनें गी पूरा करने लेई गै कम्म करा रदे न। उनें इस संदर्भ च शरद यादव दे नेतृत्व आह्‌ली पार्टी दा नां बी लैता ते गलाया जे ओह् इस दिशा च कम्म करा’ रदे न। साबका सांसद दा गलाना ऐ जे डा. लोहिया समानता लेई विकेंद्रीकरण दी नीति उप्पर जोर दिंदे हे। उंदा चौखम्भा राज दा सिद्धांत केंद्र, राज्य, जिला ते परिषद ते ग्रां दे कोल सत्ता होने दी गल्ल करदा ऐ। एह् सिद्धांत अमल च ते आन्नेआ जा रदा ऐ ब इस बवस्था दे खल्के स्तर उप्पर छड़ा राज दे अधिकार न। खल्के पायदान ही छड़ा बकास लेई जिम्मेदार ते बनाया गेआ ऐ ब उनेंगी प्रशासनक अधिकार नेईं दित्ते गे न।